SPARC64/OS

SPARC64/OS var et 64-biter operativsystem som ble utviklet av HAL Computer Systems, og lansert i oktober 1995 for 64-bit mikroprosessorene SPARC64 og SPARC64 II. Første versjon ble skrevet med kompilatoren SPARCompiler C 2.0.1.

SPARC64/OS var en avart av UNIX SVR4, som var basert på Solaris 2.4. SPARC64/OS var den første 64-bit utvidelsen av Solaris, og det første operativsystemet som ble skapt for mikroprosessorer som var bygd etter versjon 9 av SPARC-spesifikasjonen.News: IBM, Hal, Tandem offer Unix innovations, InfoWorld, 18. september 1995, side 16

Den 15. juli 1996 ble operativsystemet anerkjent av X/Open, som et system som fullt ut fulgte standarden XPG4 Base 95 Profile, som var sammensatt av standardene POSIX-1 (ISO/IEC 9945-1:1990), POSIX-2 (ISO/IEC 9945-2:1993), FIPS 151-2 og FIPS 189.PR Newswire: HAL Computer Systems awarded The X/Open brand for XPG4 BASE 95, 30. juli 1996

SPARC64/OS støttet NFS 3.0, Veritas Volume Manager, og Jumpstart.

Referanser

Kategori:Unix-varianter
Kategori:Operativsystemer for SPARC
Kategori:Operativsystemer lansert i 1995